
Către,

BIROUL PERMANENT AL

CAMEREI DEPUTATILOR



Vă înaintăm, alăturat, Raportul comun asupra propunerii legislative pentru modificarea alin.(7) al art.5 din Legea nr.33/2007 privind organizarea şi desfăşurarea alegerilor pentru Parlamentul European, trimisă Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic pentru dezbatere în fond, cu adresa nr.Pl.-x 319 din 17 iunie 2009.

PREŞEDINTE,   




PREŞEDINTE,                                          
 Daniel BUDA




Sulfina BARBU

RAPORT  COMUN 
asupra Propunerii legislative pentru modificarea alin.(7) al art.5 din Legea nr.33/2007 privind organizarea şi desfăşurarea alegerilor pentru Parlamentul European
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu Propunerea legislativă pentru modificarea alin.(7) al art.5 din Legea nr.33/2007 privind organizarea şi desfăşurarea alegerilor pentru Parlamentul European, trimisă cu adresa nr. Pl.x.319 din 17 iunie 2007,  înregistrată cu nr. 31/616 din 18 iunie 2009 şi nr.26/521 din 18 iunie 2009. 
Senatul, în calitate de primă Cameră  sesizată, a respins  propunerea  legislativă în şedinţa din data de 15 iunie 2009.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 

Guvernul României, prin punctul de vedere transmis cu adresa nr. 982/21 aprilie 2009, nu susţine adoptarea acestei iniţiative legislative.
Consiliul Legislativ  a avizat favorabil, cu observaţii şi propuneri, iniţiativa legislativă, conform avizului nr. 271/01.04.2009.
Propunerea legislativă supusă dezbaterii are ca obiect de reglementare  modificarea alin. (7) al art. 5 din Legea nr. 33/2007 privind organizarea şi desfăşurarea alegerilor pentru Parlamentul European, cu modificările şi completările ulterioare, în sensul reducerii vârstei minime pe care trebuie să o aibă cetăţenii români, până în ziua alegerilor, pentru a avea dreptul de a fi aleşi în forul legislativ european, de la 23 de ani, cât este în prezent, la 18 ani.

În conformitate cu prevederile art. 61 din Regulamentul Camerei Deputaţilor, membrii Comisiilor  au examinat iniţiativa legislativă mai sus menţionată, punctul de vedere al Guvernului şi avizul favorabil al Consiliului Legislativ în şedinţa din 30 iunie 2009, respectiv 2 septembrie 2009.
Din numărul total de 24 de  membri ai Comisiei juridice, de disciplină şi imunităţi au participat la şedinţă  14 deputaţi, iar din numărul total de 31 de membri ai Comisiei pentru administraţie publică, amenajarea teritoriului şi echilibru ecologic au participat la şedinţă 25 deputaţi.
Cu ocazia dezbaterilor s-a constatat că, instituirea pentru cetăţenii români a unei vârste mai mici pentru a putea fi aleşi în forul legislativ comunitar decât vârsta cerută pentru a putea fi aleşi în forul legislativ naţional sau în cadrul organelor administraţiei publice locale poate fi interpretată ca o inechitate între cele două categorii de aleşi. Vârsta minimă de la care este permisă exercitarea dreptului de a fi ales în cadrul Parlamentului European nu ar trebui modificată anterior amendării limitei minime de vârstă pentru exercitarea dreptului de a fi ales în cadrul Parlamentului naţional, reglementată prin art. 37 din Constituţia României, republicată.
În urma dezbaterii, membrii Comisiilor au hotărât, cu majoritate de voturi, să propună plenului Camerei Deputaţilor  respingerea propunerii legislative.                    
În raport de obiectul şi conţinutul său, propunerea legislativă face parte din categoria legilor organice.
PREŞEDINTE,   




PREŞEDINTE,       
Daniel BUDA




Sulfina BARBU
SECRETAR,




SECRETAR,
   Gabriel ANDRONACHE

Mihai Cristian APOSTOLACHE
Consilier 
Paul Şerban

Consultant

Nicoleta Toma

